Skandinavian esihistoria

Skandinavian esihistoria on Ruotsin, Norjan ja Tanskan esihistoriaa käsittelevä esihistorian alue. Skandinaviassa, kuten yleensä pohjoisilla leveysasteilla, ihmisasutus alkoi jääkauden lopulla noin 10 000 vuotta sitten. Ihmiset tulivat riistaeläinten mukana, niitä seuraten. Ihmiset tulivat etelän ja idän suunnasta pienissä ryhmissä. Noin 4000-6000 vuotta sitten siirryttiin metsästäjä-keräilijäkulttuurista maatalouskulttuuriin, jolloin alkoi neoliittinen kausi. Skandinavian alueella tehtiin pronssikaudella, noin 1800-1100 ekr. suuria hautakumpuja ja -röykkiöitä sekä maalattiin kalliomaalauksia. noin 500 ekr. Skandinaviassa alkoi rautakausi, jolloin kulttuuri muuttui monella tapaa mukaanlukien jotkut asumiseen liittyvät seikat ja ihmisten keskinäiseen vuorovaikutukseen liittyvät seikat. Rautakaudella Skandinavian eri alueiden kulttuurit erosivat toisistaan. Kristinusko alkoi vähitellen levitä Skandinaviaan rautakaudella. Skandinavian esihistorian loppu ja varsinaisen historian alku on yleisti määritetty viikinkiajan alkuun.

Suppilopikari- ja Kuoppakeraaminen kulttuuri 
Ruotsin alueella vaikuttivat muinoin ensin suppilopikarikulttuuri ja myöhemmin kuoppakeraaminen kulttuuri. Suppilopikarikulttuurin aikaa oli varhaisneoliittinen kausi. Kuoppakeraamisen kulttuurin aluetta oli enimmäkseen itäinen Ruotsi. Kuoppakeraamisessa tekniikassa oli samoja piirteitä kuin kampakeramiikassa.

Neoliittinen kausi ja pronssikausi 
Neoliittisella kaudella Euroopassa asui vasarakirveskansa, jonka läntisimpiä asuinpaikkoja olivat Ruotsin keskiosat ja Norjan Trondheimin seutu. Vasarakirveskansan kulttuuria kutsutaan myös nuorakeraamiseksi kulttuuriksi johtuen vasarakirveskansan saviastioissa esiintyneistä nuorapainanteisista kuvioista.

Pronssikaudella tapahtui Seima-ilmiö eli eräänlainen metalliesineiden ja työkalujen valmistustapa levisi Venäjältä Suomen kautta Skandinaviaan saakka. Seima-ilmiö sai ehkä alkunsa Keski-Volgan alueelta, missä tuolloin oli liikaväestöä. Tähän ilmiöön liittyi kaupankäynti. Seima-ilmiöön liittynyt valmistustapa näkyi muun muassa kirveissä ja miekoissa.

Kivi- ja metallitaide 
Tutkijat ovat löytäneet yli 22 000 paikasta ympäri Skandinaviaa kivi- ja metalliesineitä, jotka ovat peräisin myöhäismesoliittiselta ajalta rautakaudelle. Monet löydetyistä esineistä esittävät laivoja. Laiva-aiheisia esineitä on tehty enemmän merenrannikolla kuin sisämaassa. Kivestä ja metallista tehtyihin esineisiin liittyvä taide on saattanut liittyä kosmologisiin uskomuksiin.

Lähteet 

Skandinavian historia